रामदेव ने झांसी से शुरू की स्वाभिमान यात्रा  
बाबा रामदेव ने यूपी के झांसी से अपनी स्वाभिमान यात्रा की शुरुआत कर दी है। उन्होंने कहा कि वो ब्लैक मनी वापस लेने के मुद्दे पर आज भी कायम हैं।
बाबा रामदेव ने मंगलवार से यूपी के झांसी से अपनी स्वाभिमान यात्रा की शुरुआत कर दी है। यहां अपने योग शिविर में बोलते हुए रामदेव ने कहा कि वो विदेशों में जमा ब्लैक मनी वापस लेने के मुद्दे पर आज भी कायम हैं।  रामदेव ने सरकार पर अपने सहयोगी बालकृष्ण को परेशान करने का आरोप भी लगाया। उन्होंने राजनीतिक पार्टियों को आड़े हाथ लेते हुए कहा कि चरित्रहीन लोग मुझे चरित्र न सिखांए। रामदेव ने कहा कि उन्हें किसी पार्टी से सर्टिफिकेट की जरूरत नहीं हैं। झांसी से शुरू हुई ये यात्रा 3 अक्टूबर तक यूपी के अलग−2 जिलों से गुजरेगी। इसके बाद अगला दौर उत्तराखंड और पंजाब में होगा।